एन्जल्स र ज्ञान बास्केटबल फाइनलमा
एन्जल्स हार्ट र ज्ञान निकेतन दसौं ग्रिनफिल्ड कप अन्तरविद्यालय बास्केटबल प्रतियोगिताको जुनियर ब्वाइजमा शुक्रबार फाइनल पुगेका छन् ।
काठमाडौँ — एन्जल्स हार्ट र ज्ञान निकेतन दसौं ग्रिनफिल्ड कप अन्तरविद्यालय बास्केटबल प्रतियोगिताको जुनियर ब्वाइजमा शुक्रबार फाइनल पुगेका छन् ।एन्जल्स हार्टले आयोजक ग्रिनफिल्ड नेसनल स्कुललाई २७–२५ स्कोरले पराजित गर्‍यो । एन्जल्स हार्टका अदित पुनले ८ स्कोर गरे । जेसन घलानको १२ स्कोरमा ज्ञान निकेतनले रेडियन्ट पब्लिकलाई २५–२३ को अन्तरले हरायो ।सिनियर ब्वाइजमा ग्रिनल्यान्ड र जेनिथले उपाधि भिडन्त पक्का गरे । ग्रिनल्यान्डले ज्ञान निकेतनलाई ७९–६१ ले हरायो । ग्रिनल्यान्डका सविन गुरुङले ३४ स्कोर गरे । जेनिथले जेबी स्कुलमाथि ५९–५८ को कठिन पायो । जेनिथका सुशील शाहीले २३ स्कोर जोडे ।सिनियर गर्ल्समा भ्याली पब्लिक र संस्कृति फाइनलमा भिड्ने भएका छन् । भ्यालीले जेसिसलाई ४१–१२ ले हरायो । भ्यालीकी मुस्कान गुरुङले १८ स्कोर गरिन् । रिब्सविरुद्ध संस्कृति २४–११ ले विजयी भयो । फाइनल शनिबार हुनेछ ।